**Rad s odlomcima i umetanje slika**

**Odlomak** je svaki dio teksta (slova, brojevi, znakovi i razmaci) koji je od drugog dijela odvojen pritiskom na tipku Enter. Pritiskom na tipku Enter završavamo prethodni odlomak i započinjemo pisanje novog. Odlomak možemo uređivat alatima za uređivanje odlomka koji se nalaze se u grupi naredbi **Odlomak**. Da biste napravili odlomak u ovom tekstu dođite na sam kraj ove rečenice i iza točke pritisnite Enter. Sada ste upravo stvorili novi odlomak koji počinje s ovom rečenicom. Napisani tekst možemo poravnati s obzirom na rub radnog prostora. Za poravnavanje teksta označimo tekst, a zatim u grupi naredbi **Odlomak** kliknemo na gumb željenog poravnavanja. Poravnaj prvi odlomak udesno a ovaj odlomak poravnaj središnje.

Popisi i nabrajanja izgledaju preglednije koristimo li popise s **Grafičkim oznakama** ili **Numeriranjem**. Popise stvaramo tako da prvo označimo odlomke kojima želimo dodati oznake, a potom odaberemo oblik popisa iz grupe naredbi **Odlomak**. Iza ovog odlomka nalaze se cjeline iz našeg udžbenika (zelene su boje) a ti od njih napravi numerirani popis tako da ih sve označiš i zatim klikneš na ikonu (alat) *Numeriranje* na vrpci. Ako nisi siguran koja je to ikona samo postavi pokazivač miša iznad bilo koje ikone u kojoj vidiš brojeve i poakzati će ti se ime te ikone. Kada pročitaš Numeriranje klikni i stvorio si svoj prvi numerirani popis.

Nulama i jedinicama do jezika računala

Upoznajmo alate i organizirajmo svoje podatke

Računalno razmišljanje i programiranje

Život i rad u virtualnom svijetu

Kako stvoriti i urediti digitalni tekst

Umjetničko izražavanje i 3D stvarnost

Predstavi se i prezentiraj

Za zornije prikazivanje sadržaja uz tekstove umećemo slike, fotografije i druge grafičke oblike. U dokument možemo umetnuti slike koje su spremljene na računalu (**Slike**) ili isječke sa interneta (**Slike s interneta**). Slike umećemo sa kartice **Umetanje** iz grupe naredbi **Ilustracije**.

Nakon što postavimo mjesto umetanja slike kliknemo na gumb **Slike** nakon čega se otvara se dijaloški okvir za umetanje. Prikažemo mapu koja sadržava sliku koju želimo umetnuti. Označimo sliku **(1)**, a zatim kliknemo na gumb **Otvori (2)** ili odustajemo klikom na gumb **Odustani**.

Prema gornjim uputama umetni sliku na kraj dokumenta koju možeš preuzeti s istog mjesta s kojeg si preuzeo i ovu datoteku, dakle s web stranice škole. Kada je umetneš klikni na nju i pomoću hvataljki (kružića) oko slike je smanji ili povećaj, kako želiš. Eto, vježba je gotova a sada ovaj dokument spremi i podijeli sa mnom putem gumba „Zajednički koristi“ u gornjem desnom kutu.